
DR 31.10.2011 101 

 
Datuk Rosnah binti Haji Abd. Rashid Shirlin: Pertama sekali saya ingin 

merakamkan ucapan terima kasih kepada 21 Ahli-ahli Yang Berhormat yang telah 
mengambil bahagian dalam sesi perbahasan Rang Undang-undang Perbekalan 2012 
yang menyentuh tentang usaha-usaha Kementerian Kesihatan Malaysia. Tuan Yang di-
Pertua, Yang Berhormat Sri Gading dan Yang Berhormat Kota Melaka ada menyatakan 
kebimbangan mengenai kadar caj rawatan yang lebih tinggi di hospital swasta dan 
menyebabkan rakyat terbeban serta meminta apakah kaedah yang sesuai, yang perlu 
dilaksanakan dalam membuat pemantauan isu tersebut. 

Dalam menangani senario di mana sekiranya hospital swasta mengenakan caj 
yang tinggi untuk kos perubatan, seseorang pesakit boleh mengemukakan aduan 
ketidakpuasan hati kepada pihak hospital swasta mengenai caj yang dikenakan seperti 
yang diperuntukkan di bawah Peraturan 40, Peraturan-peraturan Kemudahan dan 
Perkhidmatan Penjagaan Kesihatan Swasta.  

■1900 

Pihak hospital berkenaan dikehendaki menyiasat ketidakpuasan hati tersebut 
dan mengemukakan jawapan dalam tempoh 10 hari bekerja. Sekiranya pihak mengadu 
masih tidak berpuas hati dengan jawapan yang diberikan, ketidakpuasan hati tersebut 
boleh dikemukakan kepada Kementerian Kesihatan untuk siasatan dan tindakan lanjut.  
Kementerian akan mengesyorkan serta mengambil langkah sewajarnya berdasarkan 
keputusan siasatan. Berkenaan dakwaan di mana syarikat insurans yang tidak 
menanggung kos perubatan yang sudah tertera dalam polisi, ketidakpuasan mengenai 
keputusan dan tindakan syarikat insurans tersebut boleh dikemukakan kepada pihak 
hospital swasta yang membuat perkiraan dan memasuki perjanjian dengan organisasi 
jagaan yang diuruskan atau MCO atau dalam bahasa Inggerisnya, manage care 
organization bagi pihak syarikat insurans.   

Jika jawapan pihak hospital swasta masih tidak memuaskan, perkara tersebut 
boleh diajukan kepada pihak Kementerian Kesihatan dan siasatan akan dijalankan.  
Pada masa yang sama, orang yang diinsuranskan perlu tahu tentang perlindungan 
insurans yang dimiliki termasuk kriteria eksklusif atau exclusion criteria, dengan izin, di 
dalam polisi mereka. Walau apapun, pihak syarikat insurans perlu menghormati polisi 
dan perlindungan insurans yang ditandatangani oleh pesakit dengan syarikat insurans 
serta menanggung bil rawatan mengikut perlindungan seperti yang diperuntukkan 
dalam polisi.   

Sejak tahun 2006, Kementerian Kesihatan Malaysia memantau kos perubatan 
di hospital swasta berpandukan Jadual 13, Peraturan-Peraturan Kemudahan dan 
Perkhidmatan Jagaan Kesihatan Swasta (Hospital Swasta dan Kemudahan Jagaan 
Kesihatan Swasta Lain) 2006. Berdasarkan kepada peraturan itu, harga siling atau julat 
kepada kos atau fi profesional untuk perundingan, prosedur perubatan dan pergigian 
serta lain-lain fi (seperti fi penyediaan laporan perubatan oleh pengamal perubatan atau 
pergigian swasta) boleh dikenakan. Jadual 13 ini telah dijadikan panduan oleh hospital 
swasta di Malaysia dalam mengenakan caj ke atas pesakit. Walau bagaimanapun, fi 
selain daripada fi profesional seperti fi penginapan, fi tatacara kejururawatan, fi 
peralatan, fi ujian makmal dan fi ubat-ubatan masih belum dikawal selia oleh 
Kementerian Kesihatan Malaysia. 

Tuan Yang di-Pertua, pada keseluruhannya, kos rawatan di hospital swasta 
adalah lebih tinggi jika dibandingkan dengan kos rawatan di hospital awam yang 
mengenakan caj rawatan bersubsidi terutama kepada pesakit kelas tiga yang hanya 
dikenakan bayaran maksimum sebanyak RM500 sahaja bagi apa-apa perkhidmatan 
jagaan kesihatan. Perbezaan kos ini adalah kerana di hospital swasta, bayaran 
dikenakan bagi setiap perkhidmatan atau kemudahan jagaan kesihatan yang 
disediakan untuk pesakit iaitu yang terdiri dari kos pembedahan major yang boleh 
mencecah ribuan ringgit hinggalah kos bagi penggunaan alat pakai buang yang kecil 
seperti kapas dan kain kasa.  Kos perubatan di hospital swasta ini perlu dibiayai 
sepenuhnya oleh pesakit atau pembayar seperti syarikat insurans atau majikan kepada 
pesakit. 

Sehubungan dengan itu, beberapa langkah-langkah jangka pendek dan 
jangka panjang telah diambil oleh Kementerian Kesihatan Malaysia bagi mengawal kos 
rawatan perubatan di hospital swasta bagi mengelak dari dikenakan kos rawatan yang 
tinggi dan tidak munasabah. Langkah-langkah berkenaan adalah seperti berikut. 

 



Datuk Rosnah binti Haji Abd. Rashid Shirlin: Pertama sekali saya ingin. merakamkan ucapan terima kasih kepada 21 Ahli-ahli Yang Berhormat yang telah mengambil bahagian dalam sesi perbahasan Rang Undang-undang Perbekalan 2012 yang menyentuh tentang usaha-usaha Kementerian Kesihatan Malaysia. Tuan Yang di- Pertua, Yang Berhormat Sri Gading dan Yang Berhormat Kota Melaka ada menyatakan kebimbangan mengenai kadar caj rawatan yang lebih tinggi di hospital swasta dan menyebabkan rakyat terbeban serta meminta apakah kaedah yang sesuai, yang perlu dilaksanakan dalam membuat pemantauan isu tersebut. Dalam menangani senario di mana sekiranya hospital swasta mengenakan caj yang tinggi untuk kos perubatan, seseorang pesakit boleh mengemukakan aduan ketidakpuasan hati kepada pihak hospital swasta mengenai caj yang dikenakan seperti yang diperuntukkan di bawah Peraturan 40, Peraturan-peraturan Kemudahan dan Perkhidmatan Penjagaan Kesihatan Swasta. #1900. Pihak hospital berkenaan dikehendaki menyiasat ketidakpuasan hati tersebut dan mengemukakan jawapan dalam tempoh 10 hari bekerja. Sekiranya pihak mengadu masih tidak berpuas hati dengan jawapan yang diberikan, ketidakpuasan hati tersebut boleh dikemukakan kepada Kementerian Kesihatan untuk siasatan dan tindakan lanjut. Kementerian akan mengesyorkan serta mengambil langkah sewajarnya berdasarkan keputusan siasatan. Berkenaan dakwaan di mana syarikat insurans yang tidak menanggung kos perubatan yang sudah tertera dalam polisi, ketidakpuasan mengenai keputusan dan tindakan syarikat insurans tersebut boleh dikemukakan kepada pihak hospital swasta yang membuat perkiraan dan memasuki perjanjian dengan organisasi jagaan yang diuruskan atau MCO atau dalam bahasa Inggerisnya, manage care organization bagi pihak syarikat insurans. Jika jawapan pihak hospital swasta masih tidak memuaskan, perkara tersebut boleh diajukan kepada pihak Kementerian Kesihatan dan siasatan akan dijalankan. Pada masa yang sama, orang yang diinsuranskan perlu tahu tentang perlindungan insurans yang dimiliki termasuk kriteria eksklusif atau exclusion criteria, dengan izin, di dalam polisi mereka. Walau apapun, pihak syarikat insurans perlu menghormati polisi dan perlindungan insurans yang ditandatangani oleh pesakit dengan syarikat insurans serta menanggung bil rawatan mengikut perlindungan seperti yang diperuntukkan dalam polisi. Sejak tahun 2006, Kementerian Kesihatan Malaysia memantau kos perubatan di hospital swasta berpandukan Jadual 13, Peraturan-Peraturan Kemudahan dan Perkhidmatan Jagaan Kesihatan Swasta (Hospital Swasta dan Kemudahan Jagaan Kesihatan Swasta Lain) 2006. Berdasarkan kepada peraturan itu, harga siling atau julat kepada kos atau fi profesional untuk perundingan, prosedur perubatan dan pergigian serta lain-lain fi (seperti fi penyediaan laporan perubatan oleh pengamal perubatan atau pergigian swasta) boleh dikenakan. Jadual 13 ini telah dijadikan panduan oleh hospital swasta di Malaysia dalam mengenakan caj ke atas pesakit. Walau bagaimanapun, fi selain daripada fi profesional seperti fi penginapan, fi tatacara kejururawatan, fi peralatan, fi ujian makmal dan fi ubat-ubatan masih belum dikawal selia oleh Kementerian Kesihatan Malaysia. Tuan Yang di-Pertua, pada keseluruhannya, kos rawatan di hospital swasta adalah lebih tinggi jika dibandingkan dengan kos rawatan di hospital awam yang mengenakan caj rawatan bersubsidi terutama kepada pesakit kelas tiga yang hanya dikenakan bayaran maksimum sebanyak RM500 sahaja bagi apa-apa perkhidmatan jagaan kesihatan. Perbezaan kos ini adalah kerana di hospital swasta, bayaran dikenakan bagi setiap perkhidmatan atau kemudahan jagaan kesihatan yang disediakan untuk pesakit iaitu yang terdiri dari kos pembedahan major yang boleh mencecah ribuan ringgit hinggalah kos bagi penggunaan alat pakai buang yang kecil seperti kapas dan kain kasa. Kos perubatan di hospital swasta ini perlu dibiayai sepenuhnya oleh pesakit atau pembayar seperti syarikat insurans atau majikan kepada pesakit. Sehubungan dengan itu, beberapa langkah-langkah jangka pendek dan jangka panjang telah diambil oleh Kementerian Kesihatan Malaysia bagi mengawal kos rawatan perubatan di hospital swasta bagi mengelak dari dikenakan kos rawatan yang tinggi dan tidak munasabah. Langkah-langkah berkenaan adalah seperti berikut.